b'\n_START_ARTICLE_\nFjodor Andrejevi\xc4\x8d Lindfors\n_START_SECTION_\n\xc5\xbdivljenje\n_START_PARAGRAPH_\n9. aprila 1777 je kot navadni vojako vstopil v dvorni Semjonovski polk; v bojih s Turki se je izkazal, tako da je bil nazadnje povi\xc5\xa1an v vi\xc5\xa1jega vodnika in bil 21. januarja 1781 preme\xc5\xa1\xc4\x8den v redno vojsko in sicer v Na\xc5\xa1ebur\xc5\xa1ki mu\xc5\xa1ketirski polk. Leta 1783 je bil povi\xc5\xa1an v podporo\xc4\x8dnika, leta 1787 v stotnika in decembra 1787 v majorja. _NEWLINE_19. septembra 1789 je bil preme\xc5\xa1\xc4\x8den v Sanktpeterbur\xc5\xa1ki polk Friedricha Wilhelma III., v sestavi katerega se je udele\xc5\xbeil bojev proti Poljakom. 28. novembra 1798 je bil povi\xc5\xa1an v podpolkovnika in 31. januarja 1800 v polkovnika. 19. decembra 1802 je postal poveljnik Sanktpeterbur\xc5\xa1kega grenadirskega polka in 9. februarja 1805 je postal poveljnik Tobolskega mu\xc5\xa1ketirskega polka. 6. septembra 1805 je bil povi\xc5\xa1an v generalmajorja ter isto\xc4\x8dasno imenovan za poveljnika Tenginskega mu\xc5\xa1ketirskega polka._NEWLINE_24. avgusta 1806 je postal poveljnik Jakutskega pehotnega polka, s katerim se je udele\xc5\xbeil bojev proti Prusom. 4. marca 1810 je bil na ukaz voja\xc5\xa1kega sodi\xc5\xa1\xc4\x8da odstranjen iz polo\xc5\xbeaja, a je bil 12. decembra istega leta aktiviran. 17. januarja naslednjega leta je postal isto\xc4\x8dasno poveljnik galacijskega polka in 1. brigade 13. pehotne divizije. _NEWLINE_Med bitko za Leipzig je bil hudo ranjen, tako da je 8. oktobra 1813 za posledicami ran tudi umrl.'